CELEX: 62009CA0336
Language: mt
Date: 2012-06-26 00:00:00
Title: Kawża C-336/09 P: Sentenza tal-Qorti tal-Ġustizzja (Awla Manja) tas- 26 ta’ Ġunju 2012 — Ir-Repubblika tal-Polonja vs Il-Kummissjoni Ewropea ( “Appell — Organizzazzjoni komuni tas-swieq — Miżuri tranżitorji li għandhom jiġu adottati minħabba l-adeżjoni ta’ Stati Membri ġodda — Regolament (KE) Nru 60/2004 li jistabbilixxi miżuri fis-settur taz-zokkor — Rikors għal annullament — Terminu — Bidu tad-dekorrenza — Dewmien — Inammissibbiltà — Aggravji — Ksur tal-prinċipji li jikkostitwixxu komunità ta’ dritt u tal-prinċipju ta’ protezzjoni ġudizzjarja effettiva” )

25.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 258/2
            
         Sentenza tal-Qorti tal-Ġustizzja (Awla Manja) tas-26 ta’ Ġunju 2012 — Ir-Repubblika tal-Polonja vs Il-Kummissjoni Ewropea
   (Kawża C-336/09 P) (1)
   
   (Appell - Organizzazzjoni komuni tas-swieq - Miżuri tranżitorji li għandhom jiġu adottati minħabba l-adeżjoni ta’ Stati Membri ġodda - Regolament (KE) Nru 60/2004 li jistabbilixxi miżuri fis-settur taz-zokkor - Rikors għal annullament - Terminu - Bidu tad-dekorrenza - Dewmien - Inammissibbiltà - Aggravji - Ksur tal-prinċipji li jikkostitwixxu komunità ta’ dritt u tal-prinċipju ta’ protezzjoni ġudizzjarja effettiva)
   2012/C 258/03
   Lingwa tal-proċedura: Il-Pollakk
   
      Partijiet
   
   
      Appellanti: Ir-Repubblika tal-Polonja (rappreżentanti: M. Dowgielewicz u M. Szpunar, aġenti)
   
      Appellata: Il-Kummissjoni Ewropea (rappreżentanti: H. Tserepa-Lacombe, A. Stobiecka-Kuik, A. Szmytkowska u T. van Rijn, aġenti)
   
      Suġġett
   
   Appell ippreżentat mid-digriet tal-Qorti tal-Prim’Istanza (L-Ewwel Awla Estiża), tal-10 ta’ Ġunju 2009, Il-Polonja vs Il-Kummissjoni (T-258/4), li permezz tiegħu l-Qorti tal-Prim’Istanza ċaħdet bħala inammissibbli r-rikors għall-annullament parzjali tar-Regolament tal-Kummissjoni (KE) Nru 60/2004, tal-14 ta’Jannar 2004, li jistabbilixxi miżuri transitorji fis-settur taz-zokkor bħala riżultat tad-dħul tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja (ĠU Edizzjoni Speċjali bil-Malti, Kapitolu 3, Vol. 42, p. 125) — Data li fiha jibda jiddekorri t-terminu għall-preżentata ta’ rikors għal annullament — Interpretazzjoni żbaljata tar-raba’ paragrafu tal-Artikolu 230 tat-Trattat KE u tar-Regolament Nru 1 li jistabbilixxi l-lingwi li għandhom jintużaw mill-KEE (ĠU Edizzjoni Speċjali bil-Malti, Kapitolu 1, Vol. 1, p. 3) — Ksur tad-dritt għal rimedju effettiv kif ukoll tal-prinċipji ta’ solidarjetà u ta’ bona fide — Irregolarità tal-proċedura li tirriżulta mir-rifjut tal-Qorti tal-Prim’Istanza li tilqa’ l-motivi marbuta mal-ksur ta’ dawn il-prinċipji.
   
      Dispożittiv
   
   
               (1)
            
            
               Id-digriet tal-Qorti tal-Prim’Istanza tal-Komunitajiet Ewropej, tal-10 ta’ Ġunju 2009, Il-Polonja vs Il-Kummissjoni (T-258/04), huwa annullat.
            
         
               (2)
            
            
               Il-kawża hija rrinvjata quddiem il-Qorti Ġenerali sabiex tiddeċiedi dwar it-talbiet tar-Repubblika tal-Polonja għall-annullament tal-Artikoli 5, 6(1) sa (3), 7(1) u 8(2)(a) tar-Regolament tal-Kummissjoni (KE) Nru 60/2004, tal-14 ta’ Jannar 2004, li jistabbilixxi miżuri transitorji fis-settur taz-zokkor bħala riżultat tad-dħul tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, l-Islovenja u l-Islovakkja.
            
         
               (3)
            
            
               L-ispejjeż huma rriżervati.
            
         
      (1)  ĠU C 282, 21.11.2009.